Diari Oficial de la Generalitat Valenciana


Sumari del DOGV 4203, del 05-03-2002 (2002/1712)

Notificació de laude a l'empresa Grupo Dufal Internacional, SL. Expedient número V-12/2001.
-------------------------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1712


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de laude a l'empresa Grupo Dufal Internacional, SL. Expedient número V-12/2001. [2002/F1712]
  
El senyor Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al Grupo Dufal Internacional, SL, de Torrent (València), que s'ha dictat el laude en l'expedient més amunt referenciat com a conseqüència del procediment seguit en aquest, i que no ha pogut ser comunicat per absència, parador desconegut, caducat o refusat.
  
El text del laude és el següent:
  
«Tribunal: president: Ramón Escrig Moreno. Vocals: José M. Aparisi Torres, vocal suplent; Francisco Jesús López Llorens, vocal. Secretària-vocal: Gumersinda Sánchez Ruiz. Parts: reclamant: Transportes Alfonso Zamorano, SL-Transportes Guipuzcoana, representada pel senyor Luis A. Serrano Pérez. Reclamat: Grupo Dufal Internacional, SL, no compareix. València, 12 de juny de 2001, a les 17.00 hores es constitueix la Junta Arbitral de Transports pels membres expressats al marge i amb l'assistència de la part reclamant per a resoldre l'expedient V-12/2001, i es realitza la vista oral respecte de la següent reclamació: impagat de ports.
  
Iniciada la vista oral el president comprova la identitat de la part reclamant, i la qualitat amb què intervé, i comprova a més la correcta notificació de la reclamació i la citació a la vista de la part demandada.
  
Seguidament se li concedeix la paraula al reclamant, el qual es ratifica en el que exposa en la reclamació, i la deixa basada en els següents:
  
Antecedents de fet
  
Primer. Durant els mesos d'agost i setembre de 2000 es van realitzar diversos serveis de transports a càrrec de la demandada, l'import dels quals és de 1.649,81 euros (274.505 pessetes), segons les factures del dit període.
  
Segon. Arribada la data de venciment de les factures corresponents van resultar impagades sense que les gestions realitzades per al seu cobrament hagen donat cap resultat.
  
Tercer. Per part de la demandada se'ns han presentat diversos informes d'incidències, les quals una vegada comprovades pel nostre departament són conformes, però que no s'han pogut abonar per estar a l'espera que Gold, SA, ens remetera les corresponents factures amb la valoració dels danys. Telefònicament sí que ens han donat un valor aproximat, però a pesar d'haver requerit en diverses ocasions les factures per a procedir al pagament, amb data de hui encara no les han presentades.
  
Són d'aplicació els següents
  
Fonaments jurídics
  
I. La competència territorial de la junta ve determinada en l'article 7.2 del Reglament de la Llei d'Ordenació dels Transports Terrestres (RD 1.211/1990), i la submissió a aquesta queda establida en l'article 162 de la Llei 13/1996, de 30 de desembre, de Mesures Fiscals, Administratives i d'Ordre Social, que modifica la Llei 16/1987, de 30 de juliol, d'Ordenació dels Transports Terrestres, que diu: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros (500.000 pessetes), i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servei o activitat contractat.»
  
Consten en l'expedient els certificats de justificant de recepció entregats pel servei de correus a la demandada, i la notificació de la data i l'hora de la realització de la vista oral, sense que hi haja hagut manifestació en contra.
  
II. A través de les declaracions efectuades pel reclamant en l'acte de la vista, ha quedat acreditada la realització dels transports a càrrec de la reclamada, sense que consten més objeccions sobre el compliment que les avaries declarades i admeses pel mateix reclamant i que consten en l'acta de la vista oral, i estan valorades en 498,72 euros (82.980 pessetes). La dita valoració ha sigut aportada telefònicament per la reclamada a la reclamant tal com ha quedat exposat anteriorment. Encara que les incidències pendents de pagament corresponen també a altres factures a més de les que en aquest expedient es reclamen, s'ha considerat convenient procedir a la compensació total d'aquestes en aquest expedient.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels seus membres, dicta el laude següent:
  
Estimar la demanda interposada per Transportes Alfonso Zamorano, SL-Transportes Guipuzcoana, contra Grupo Dufal Internacional, SL, per haver quedat acreditat durant la vista l'execució dels transports i reconegut el seu dret al cobrament de la quantitat reclamada de 1.649,81 euros (274.505 pessetes). Per tant, Grupo Dufal Internacional, SL, haurà d'abonar a Transportes Alfonso Zamorano, SL-Transportes Guipuzcoana, la quantitat de 1.649,81 euros (274.505 pessetes).
  
D'altra banda, i admés pel reclamant el dret de la reclamada al cobrament de les avaries produïdes i reclamades a l'actora, Transportes Alfonso Zamorano, SL-Transportes Guipuzcoana, abonarà a Grupo Dufal Internacional, SL, la quantitat de 498,72 euros (82.980 pessetes).
  
S'autoritza la compensació entre les parts per a la liquidació dels deutes mutus, per la qual cosa Grupo Dufal Internacional, SL, haurà d'abonar a Transportes Zamorano SL-Transportes Guipuzcoana la quantitat final de 1.151,09 euros (191.525 pessetes).
  
Aquest laude serà executiu si dins del termini de 10 dies, comptadors a partir de l'endemà de la recepció d'aquest, no és complit per la mercantil reclamada.
  
Contra aquesta decisió, únicament es pot posar recurs d'anul·lació davant de l'Audiència Provincial, que haurà de presentar-se dins dels deu dies següents al de la notificació del laude, o d'aclariment, dins dels cinc dies següents al de la notificació d'aquest.
  
Contra el laude arbitral ferm només es pot posar recurs de revisió, de conformitat amb el que estableix la legislació processal per a les sentències processals fermes.
  
I, perquè així conste, firmen el present laude els membres del tribunal expressats al marge, en el lloc i en la data indicats.»
  
Els dits terminis de recursos continguts en el laude transcrit seran computables a partir de l'endemà de la publicació d'aquest edicte en aquest Diari Oficial de la Generalitat Valenciana.